PÁLYÁZATI FELHÍVÁS
- építési telkek kedvezményes értékesítéséről -


Kislőd Község Önkormányzat Képviselő-testülete az Önkormányzat tulajdonát képező építési telkek kedvezményes értékesítésének elveiről szóló 6/2024. (VI. 25.) önkormányzati rendelete alapján egyfordulós pályázatot hirdet az önkormányzati tulajdonú, alább felsorolt építési telkek kedvezményes értékesítésére:

	
	A
	B
	C
	D 

	
	helyrajzi száma
	területe (m2)
	megnevezése
	forgalmi érték 

	2
	679/17
	619
	kivett beépítetlen terület
	8.350.000.- Ft + ÁFA 

	4
	679/19
	619
	kivett beépítetlen terület
	8.350.000.- Ft + ÁFA 



A pályázatok benyújtásának határideje: 2026. június 30. 
A pályázat benyújtás módja: elektronikus úton a kislodpolgarmester@gmail.com e-mail címre.

Tájékoztatás

A kedvezményes értékesítés szabályairól, eljárásrendjéről, a vevőket terhelő kötelezettségekről szóló önkormányzati rendelet (a továbbiakban: Önkormányzati rendelet) itt olvasható:
6/2024. (VI. 25.) önkormányzati rendelet az Önkormányzat tulajdonát képező építési telkek kedvezményes értékesítésének elveiről

A telek vételárának csökkentését az a pályázó kérheti, aki;
a) a megvásárolt telken a beépítésre megjelölt 4 éves határidőben családi házat épít, és
b) vállalja, hogy azt állandó lakosként, életvitelszerűen lakóházként legalább 10 évig használja.
A Képviselő- testület legfeljebb a telek forgalmi értéke 50 % mértékig terjedő vételárkedvezményt jogosult biztosítani. 
A beépítési kötelezettség a kedvezményes áron megvásárolt telek tulajdonosát (tulajdonosait) terheli, az át nem ruházható.
Nem jogosult építési telek e rendelet szerinti kedvezményes vásárlására a Kislődön saját tulajdonú lakóingatlannal vagy építési telekkel rendelkező személy.

A pályázó a pályázatában köteles röviden ismertetni a családi körülményeit, gyermekeinek számát, jelenlegi lakóhelyét, letelepedési szándékát, továbbá bármely általa fontosnak ítélt körülményt. Köteles továbbá megjelölni a telefonszámát és az e-mail címét.
Amennyiben pályázók együttesen pályáznak (pl. házastársak, élettársak), úgy együttesen válnak jogosulttá arra a kedvezményre, amelyre bármelyikük önállóan lenne jogosult.



A pályázathoz a pályázónak az alábbi dokumentumokat kell mellékelnie:
a)	a pályázó nyilatkozatát arról, hogy tudomásul vette és vállalja az Önkormányzati rendelet 2. § szerinti beépítési és életvitelszerű használati kötelezettségeket,
b)	a pályázó hozzájáruló nyilatkozatát arról, hogy az Önkormányzati rendelet 2. § szerinti kötelezettségek teljesítését az önkormányzat jogosult ellenőrizni, valamint nyilatkozatát arról, hogy tudomásul veszi, hogy amennyiben ezen kötelezettségének nem tenne eleget úgy az a kedvezmény elveszítését eredményezi,
c)	a pályázó személyi igazolványának, lakcímkártyájának és adókártyájának egyszerű másolatát és
d)	amennyiben a pályázó 14 éven aluli gyermekkel rendelkezik, úgy annak igazolásaként a gyermek születési anyakönyvi kivonatának másolatát.
A hiányosan vagy elkésetten benyújtott pályázat érvénytelen. Hiánypótlás lehetőségét az Önkormányzati rendelet nem biztosítja.

A Képviselő-testület előnyben részesíti azt a pályázatot,
a)	amelyet állandó vagy volt kislődi lakos leszármazottja nyújt be,
b)	ahol a pályázó kettő vagy annál több gyermekkel kíván letelepedni,
c)	ahol a pályázó akként nyilatkozik, hogy gyermekeit a kislődi nevelési-oktatási intézményekbe fogja beíratni vagy
d)	ahol a pályázó akként nyilatkozik, hogy az önkormányzatnál vagy annak intézményénél dolgozik, vagy kíván dolgozni.

Amennyiben Képviselő-testület szükségesnek ítéli meg, úgy a pályázót személyesen, képviselő-testületi ülésen meghallgathatja.

A Képviselő-testület fenntartja azt a jogát, hogy a pályázati eljárást eredménytelennek nyilváníthatja érvényes pályázatok benyújtása esetén is.

A pályázatok elbírálására folyamatos, a Képviselő-testület az egyes pályázatok beérkezését követő 30 napon belül dönt azok elbírálásáról.

A telkekkel kapcsolatosan további tájékoztatást Kislőd község polgármestere nyújt a                 +36 70 3791619-es telefonszámon.

Kislőd, 2026. május 19.
                                                                             Bódis Zoltán polgármester 
Kislőd Község Önkormányzat

